Իրավապաշտպան Արթուր Սաքունցի ղեկավարած Հելսինկյան Քաղաքացիական Ասամբլեայի Վանաձորի գրասենյակը 10-ից ավելի դիմումներ ունի Եվրոպական դատարանում, դրանցից մի քանիսն արդեն կոմունիկացվել են։ Սաքունցը նշում է, որ Եվրոպական դատարանի որոշումների շնորհիվ է, որ հայաստանյան օրենքներից երկուսում՝ օրինակ այլընտրանքային ծառայության մասին օրենքում փոփոխություն կատարվեց․ ֊ «Երկրորդ փոփոխությունը դա քրեական օրենսգրքում խոշտանգումների սահմանման մասին 309.1 հոդվածի ներգրավումն էր, որը մինչև այդ չունեինք: Ըստ էության՝ հենց Եվրոպական դատարանի որոշումների ազդեցության ներքո, իհարկե՝ գումարած նաև միջազգային կառույցների զեկույցների ազդեցությամբ, այնուամենայնիվ, ընդունեցին»: